което участват митнически органи на повече от една държава членка и при което средствата за обмен на информация между митническите органи попадат в обхвата на член 18 от Делегиран регламент (ЕС) 2016/341 на Комисията (5);
 б)
 „изпращаща държава членка“ означава държавата членка, в която е подадена митническата декларация, когато записите от митническите декларации се отнасят за централизирано оформяне през преходния период или до стоки в привиден износ;
 в)
 „получаваща държава членка“ означава държавата членка, която получава микроданни от изпращащата държава членка.
 Член 3
 Правила за обмена на данни между митническите органи и НСО
 1. Записите от митническите декларации, посочени в буква в) от приложение VI към Регламент (ЕС) 2019/2152, се предоставят незабавно от митническите органи на техните НСО и най-късно през месеца, следващ месеца, през който митническите декларации са били приети или са били предмет на свързани с тях решения на митническите органи.
 2. Когато в записите от предоставените митнически декларации настъпят изменения или промени, митническите органи предоставят ревизирана информация на своите НСО.
 3. Митническите органи проверяват, по искане на техните НСО, точността и пълнотата на записите от предоставените от тях митнически декларации.
 Член 4
 Правила за обмена на данни между данъчните органи и националните статистически органи
 1. Информацията, посочена в приложение V към Регламент (ЕС) 2019/2152, се предоставя от данъчните органи на техните НСО при получаването ѝ и най-късно през месеца, следващ месеца, през който информацията е станала налична.
 2. Когато в предоставената от данъчните органи информация настъпят изменения или промени, данъчните органи предоставят ревизирана информация на своите НСО.
 3. Данъчните органи проверяват, по искане на техните НСО, точността и пълнотата на предоставената от тях информация.
 Член 5
 Правила за обмена между държавите членки на микроданни от митническите декларации за статистически цели
 1. Когато записите от митническите декларации се отнасят за централизирано оформяне през преходния период или до стоки в привиден износ, НСО на изпращащата държава членка предоставя на НСО на получаващата държава членка микроданните, свързани с износа или вноса на стоки, предоставени от митническия орган на изпращащата държава членка.
 2. Когато записите от митническите декларации се отнасят за централизирано оформяне през преходния период, получаващата държава членка е държавата членка, на чиято статистическа територия се намират стоките към момента на поставяне под митническия режим или към момента на реекспорта.
 3. Когато записите от митническите декларации се отнасят за стоки в привиден износ, както е посочено в приложение V, раздел 1, буква л) от Регламент (ЕС) 2020/1197, получаващата държава членка е държавата членка на действителен износ, както е посочено в приложение V, раздел 17, параграф 2, втора алинея от Регламент (ЕС) 2020/1197.
 4. Микроданните, посочени в параграф 1, включват:
 а)
 когато записите от митническите декларации се отнасят за внос под централизирано оформяне през преходния период – микроданните, посочени в колона В1 от приложението;
 б)
 когато записите от митническите декларации се отнасят за износ под централизирано оформяне през преходния период – микроданните, посочени в колона В2 от приложението;
 в)
 когато записите от митническите декларации се отнасят за стоки в привиден износ – микроданните, посочени в колона В3 от приложението.
 5. НСО